# **ครุฑ2บันทึกข้อความ**

บธ.001/63

**ส่วนงาน** คณะวิทยาศาสตร์ สำนักงานคณบดี งานบริหารและธุรการ โทร 3801

**ที่** อว 69.5.1.1/ 1452 **วันที่** 22 ธันวาคม พ.ศ. 2566

**เรื่อง** ขอรายงานสรุปเนื้อหาและการนำไปใช้ประโยชน์

**เรียน** คณบดีคณะวิทยาศาสตร์

 ตามที่ ข้าพเจ้า นายเอกวิทย์ ตรีเนตร พนักงานมหาวิทยาลัย ตำแหน่งอาจารย์ มีความประสงค์ขอเข้าร่วมฟังบรรยายในการประชุมวิชาการระดับชาติวิจัยรำไพพรรณี ครั้งที่ 17 จัดโดยมหาวิทยาลัยราชภัฏรำไพพรรณี ในวันอังคารที่ 19 ธันวาคม ระหว่างเวลา 8.30 - 16.00 น. ผ่านระบบออนไลน์ ผ่านระบบถ่ายทดสอด ทาง facebook ที่ https://www.facebook.com/researchrbru2010/ นั้น

 บัดนี้ ข้าพเจ้าได้เข้าร่วมการสัมมนาเป็นที่เรียบร้อยแล้ว ที่เรียบร้อยแล้ว ดังนั้น จึงขอรายงานสรุปเนื้อหาและประโยชน์ที่ได้รับ ดังนี้

1. สรุปเนื้อหาที่ได้รับจากการเข้าร่วมประชุม/อบรม ฯลฯ ในงานสัมมนาออนไลน์นี้ ข้าพเจ้าได้รับฟังบรรยายจากการปาฐกถาพิเศษและการบรรยายให้ความรู้ในหัวข้อสัมมนา 2 หัวข้อต่อไปนี้

1.1 การบรรยายให้ความรู้ เรื่อง "แนวทางการนำทรัพย์สินทางปัญญา ผลงานวิจัย และนวัตกรรมไปใช้ประโยชน์ตามพระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ.2564" โดย ดร.สรรพวรรธ วิทยาศัย ผู้จัดการหน่วยจัดการทรัพย์สินทางปัญญา และถ่ายทอดเทคโนโลยี มหาวิทยาลัยเชียงใหม่ ได้ให้ความรู้เกี่ยวกับการได้ผลงานทางวิชาการแล้ว นำผลงานไปทำประโยชน์ จะต้องมีการไปทำข้อตกลงในแต่ละขั้นตอนที่มีภาคเอกชนเข้ามาเกี่ยวข้อง ทำให้เป็นอุปสรรคต่อหน่วยงานมหาวิทยาลัย และผู้วิจัยเป็นอย่างมากในอดีต ในปัจจุบันมหาวิทยาลัยต่างๆ จะต้องมีการจัดทำระบบในการเปิดเผยผลงานวิจัย แล้วทางมหาวิทยาลัย และผู้วิจัยต้องมีการตัดสินใจว่าจะเป็นเจ้าของผลงานหรือไม่ภายใน 1 ปี ซี่งต้องมีการยื่นรายงานการขอนำไปใช้ประโยชน์ใน 2 ปี ซึ่งเป็นไปตามพรบ.การใช้สัญญาทุนภาครัฐ ดังนั้นทางมหาวิทยาลัยต้องมีระบบ หน่วยงาน และแผนในการเตรียมข้อมูลว่าแต่ละงานวิจัยมีความคุ้มค่าการใช้ประโยชน์หรือไม่ เรียกว่า การจัดการทรัพย์สินทางปัญญา และ การจัดสรรประโยชน์ ยกตัวอย่าง มหาวิทยาลัยเชียงใหม่ ที่มีระเบียบระบุไว้ว่างานวิจัยใดที่มีการนำไปใช้ในการเรียนการสอน งานวิจัยนั้นเป็นทรัพย์สินของทางมหาวิทยาลัย แต่ต้องมีการตกลงกับเอกชนที่ร่วมวิจัยด้วยถ้ามี ประเภทของทรัพย์สินทางปัญญา ของประเทศไทย ที่ควรรักษาสิทธิ์ใน 2 รูปแบบ คือ การจดทะเบียนให้ได้สิทธิ์ และการจดแจ้งสิทธิ์ ดังตารางต่อไปนี้

- 2 –

|  |  |  |
| --- | --- | --- |
| ทรัพย์สินทางอุตสาหกรรม | จดทะเบียนให้ได้สิทธิ์ | จดแจ้งสิทธิ์ |
| * เครื่องหมายการค้า
 | ๏ |  |
| * ความลับทางการค้า/ความรู้ทางเทคนิค
 |  | ๏ |
| * แบบผังภูมิวงจรรวม
 | ๏ |  |
| * สิ่งบ่งชี้ทางภูมิศาสตร์
 | ๏ |  |
| * สิทธิบัตร/อนุสิทธิบัตร
 | ๏ |  |
| * งานอันเป็นลิขสิทธิ์
 |  | ๏ |
| * พืชพันธุ์
 | ๏ |  |

การบริหารกระบวนการเผยแพร่ทางวิชาการ และการขึ้นทะเบียนในสิทธิ์หรือแจ้งสิทธิ์จะต้องมีความสอดคล้องวางแผนให้ดีไม่เช่นนั้นหากเผยแพร่ทางวิชาการไปก่อน อาจถือว่าไม่เป็นงานใหม่ในการขึ้นทะเบียนในสิทธิ์หรือแจ้งสิทธิ์ได้

ข้อควรระวังในการทำแผนการใช้ประโยชน์หลังการเปิดเผยผลงานทางวิชาการ คือ แผนการใช้ประโยชน์ที่ทำแผนไว้ควรมีเทคนิคการเขียนให้สามารถทำได้ หรือคิดเป็นเปอร์เซ็นต์ผลลัพท์ได้สูง เพราะหากได้ต่ำ หรือทำได้น้อยกว่าแผน จะทำให้ผลงานที่เป็นทรัพย์สินนั้นถูกริบคินไปได้ไม่สามารถอ้างสิทธิ์ได้นั่นเอง

TLOUBI เป็นหน่วยงานให้คำปรึกษาทางออนไลน์ เกี่ยวกับทรัพย์สินทางปัญญาของมหาวิทยาลัยเชียงใหม่ที่ให้คำแนะนำแก่ผู้วิจัยต่างๆ

คำถามต่อวิทยากรภายหลังการบรรยาย

1. งานวิจัยที่มีมากมายของมหาวิทยาลัยเชียงใหม่ ประสานงานกับหน่วยงาน TLOUBI อย่างไร
* หน่วยงานนี้จะดูในเรื่องการจดสิทธิ์ทั้งในและต่างประเทศ แต่ไม่ได้ครอบคลุมถึงช่วงการรับทุนของผู้วิจัย ดังนั้นนักวิจัยควรเริ่มวางแผนปรึกษากับหน่วยงานตั้งแต่ช่วงการเริ่มรับทุนเพื่อวางแผนให้ได้สิทธิ์ โดยการดูในเรื่องสัญญาทุนเป็นสำคัญ แล้วจึงนำมาต่อยอดรับสิทธิ์ภายหลังการเสร็จสิ้นการวิจัย
1. การออกข้อบังคับในงานทรัพย์สินทางปัญญา แต่ละมหาวิทยาลัยจะมีข้อบังคับที่แตกต่างกันอย่างไร
* ขึ้นกับมุมมองของแต่ละมหาวิทยาลัยที่จะมองการใช้ประโยชน์ของผลงานวิจัยว่าจะนำมาใช้ประโยชน์ในรูปแบบใด และต้องการอำนวยความสะดวกแก่ผู้วิจัยได้มากน้อยเพียงใด

1.2 การปาฐกถาพิเศษโดย ศาสตราจารย์ ดร.ชูกิจ ลิมปิจำนงค์ ผู้อำนวยการสำนักงานพัฒนาวิทยาศาสตร์และเทคโนโลยี (สวทช.) ดำรงตำแหน่ง ตั้งแต่ 2565-2566 ได้ให้ความรู้เกี่ยวกับ งานวิจัยและนวัตกรรสู่การพัฒนาคุณภาพชีวิต ด้วยโมเดลเศษฐกิจ BCG (Bio-circular-Green Economy) จะช่วยประเทศไทยได้อย่างไร ซึ่งก่อนหน้านั้นมีโปรแกรมเกี่ยวกับผลกระทบต่อสิ่งแวดล้อมของการพัฒนาประเทศของทุกชาติ ซึ่งประกาศโดยสหประชาชาติ เพื่อการพัฒนาอย่างยั่งยืน ต่อมาจึงพัฒนามาเป็นโปรแกรม BCG เพื่อตอบสนองต่อการท้าทายที่ถาโถมทั่วโลกในปัจจุบันนี้ ไปจนถึงอนาคต ที่มีส่วนต่างๆ ดังนี้

|  |  |
| --- | --- |
| **ประเด็นท้าทาย** | **สิ่งที่พบหรือปรากฏการณ์** |
| Digital disruption | ครั้งที่ 1 internetครั้งที่ 2 mibile internetครั้งที่ 3 internet of thinkครั้งที่ 4 AI and Robotic |
| Geopolitical Risk | ตะวันออกกลางจีน vs ไต้หวันรัสเซีย vs ยูเครน |
| Healthcare crisis | SARs>HiNi>Ebola>Covid-19 |
| Recession | Inflation>Oil price>GDP drop |
| Climate Change  | Natural disastersActivist vs ProtesterRegulatory uncertainlyBusiness risks |

ซึ่งประเด็นท้ายทายเหล่านี้บางครั้งก็มีประโยชน์ในการขับเคลื่อนทางด้านวิทยาศาสตร์และเทคโนโลยีในปัจจุบันได้ เช่น การเกิด covid-19 นำสู่ความก้าวหน้าทางการแพทย์ และ internet conference เป็นอย่างมาก ซึ่งรัฐบาลไทยได้มีการตอบสนองต่อประเด็นท้าทายเหล่านี้ในหลายนโยบาย เช่น นโยบายการเงินสีเขียว การสร้างข้อตกลงใน APEC Economy ร่วมกับนานาประเทศ เป็นต้น ในลักษณะการทำแผน BCG model ตั้งแต่วันที่ 8 ก.พ. 2565 เรียก แผนปฏิบัติการการพัฒนาประเทศด้วยโมเดลทางเศรษฐกิจ โดยตั้งเป้าหมายไว้ในปี 2570 ในด้าน 1. เพิ่มอัตราการเจริญทางเศรษฐกิจ 2. ลดความเหลือมล้ำ 3. รักษาธรรมชาติ และ 4. การเพิ่งพาตัวเองในด้านต่างๆ ซึ่งจำเป็นต้องอาศัยความรู้ทางด้านวิทยาศาสตร์และเทคโนโลยีด้านต่างๆ ในการขับเคลื่อนสิ่งต่างๆ เหล่านี้ ทางรัฐบาลจึงวางกลไกการขับเคลื่อนส่วนหนึ่งผ่านทาง สวทช. ในการเอาความรู้ทางด้านการวิจัยมาสนับสนุน BCG ซึ่งทรัพยากรด้านบุคคลมีมากถึง 2,901 คน ซึ่งอยู่ในระดับปริญญาเอกถึง 67% และมีแผนที่ร่างให้สอดคล้องกับ BCG ซึ่งมีความก้าวหน้าเป็นอย่างมาก ซึ่งมีเป้าหมายทำให้ประชาชนอยู่ดีกินดี และมีรายได้ให้มากขึ้น คุณภาพชีวิตที่ดีภายในสิ่งแวดล้อมที่ดีในอนาคต

1. ประโยชน์ต่อการปฏิบัติงานในตำแหน่งหน้าที่

งานสัมมนาออนไลน์นี้ข้าพเจ้าได้ประโยชน์ต่อการปฏิบัติงานในตำแหน่งหน้าที่งานสอน และงานวิจัย โดยด้านการสอนได้รับความรู้จากการฟังการบรรยาย การถ่ายทอดประสบการณ์จากวิทยากรที่มีความเชี่ยวชาญ ทำให้สามารถนำความรู้ในเรื่องโมเดลเศษฐกิจ BCG ไปทำการปรับใช้ในด้านการพัฒนาการสอนที่จะให้นักศึกษาได้ทราบการนำความรู้ทางเทคโนโลยีมาใช้ในปัจจุบันว่ามีความก้าวหน้ามากน้อยเพียงใด ส่วนทางด้านการวิจัยก็ทำให้ได้ทราบทิศทางการวิจัยที่จะต้องมีการตอบโจทย์การพัฒนาประเทศ และการวางแผนในเรื่องทางการนำทรัพย์สินทางปัญญา ผลงานวิจัย และนวัตกรรมไปใช้ประโยชน์ตามพระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ.2564 ซึ่งเป็นสิ่งที่สำคัญมากในการขอทุนวิจัยที่จะต้องคำนึงสัญญาการวิจัยให้เกิดความชัดเจนตั้งแต่ต้น

1. ประโยชน์ต่อหน่วยงาน (ระดับงาน/หลักสูตร/คณะ)

 สำหรับประโยชน์ต่อหน่วยงาน ความรู้ที่ได้สามารถนำมาถ่ายทอดให้ผู้ร่วมงานที่เกี่ยวข้อง รวมถึงการนำแนวคิดที่ได้จากการอบรมสัมมนาในครั้งนี้ได้มีการนำไปใช้ในการเรียนการสอน และการวิจัยต่อไป ซึ่งจะเป็นประโยชน์อย่างมากต่อหน่วยงานโดยรวมที่จะเกิดขึ้นในอนาคต

 พร้อมนี้ได้แนบใบประกาศนียบัตรการเข้าร่วมกิจกรรมการอบรม จำนวน 1 หน้า และ รูปถ่ายหน้าจอการเข้าร่วมทางออนไลน์จากการเข้าประชุม/อบรมฯลฯ มาพร้อมนี้แล้ว จำนวน 4 รูป

 จึงเรียนมาเพื่อโปรดทราบ

 .....................................................

(นายเอกวิทย์ ตรีเนตร)

ตำแหน่ง อาจารย์

ประธานอาจารย์ผู้รับผิดชอบหลักสูตรสาขาวิชาเคมี

............./................./...................

*หมายเหตุ : 1. เอกสารแนบเช่น สำเนาบทคัดย่อ หรือโปสเตอร์(ย่อขนาด A4) หรือบทความฯ ฉบับเต็มสำเนาใบรับรองหรือหนังสือ*

 *รับรองหรือใบประกาศนียบัตรหรือวุฒิบัตรฯลฯ ซึ่งเป็นหลักฐานว่าได้เข้าร่วมงานจริง*

 *2. กรณีที่ประสงค์จะรายงานฯ กรณีไม่ได้งบพัฒนาบุคลากรหรือไม่ใช้งบประมาณ ให้ใช้แบบฟอร์มฯ นี้*

 3. ให้จัดรูปแบบและขยายพื้นที่ตามรายละเอียดเนื้อหาหรือข้อความ ตามความเหมาะสม